**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 35. sjednice Upravnog vijeća**

**Doma zdravlja Karlovac, održane dana**

**30. prosinca 2020. godine**

**Karlovac, prosinac 2020.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-2370/2-20**

**Karlovac, 30. prosinac 2020. godine**

**Z A P I S N I K**

s **35. sjednice** Upravnog vijeća Doma zdravlja Karlovac, održane dana 30. prosinca 2020. godine s početkom u 8,19 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-231/18 od 31. siječnja 2018. godine, zbog hitnosti za usvajanjem Izvješća o financijskom poslovanju Doma zdravlja Karlovac, a sukladno mjerama Stožera civilne zaštite Republike Hrvatske vezano uz epidemiju bolesti COVID-19.

Poziv s materijalima za 35. sjednicu Upravnog vijeća Doma zdravlja Karlovac dostavljen je članovima Upravnog vijeća dana 24. prosinca 2020. godine putem dostavljača (Dostavnica Br. 12-2370/20).

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Anita Lukačić, struč. spec. oec., zamjenica predsjednika, Sanja Brleković, dr. med. spec., član, Oliver Budimir, struč. spec. ing. sec., član te Blaženka Andrijašević, ekon. tehničar, član, kontaktirani su dana 30. prosinca 2020. godine telefonskim putem i odazvali su se pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika sa 34. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec studeni 2020. godine
3. Donošenje IV. Izmjena i dopuna Financijskog plana Doma zdravlja Karlovac za 2020. godinu
4. Usvajanje Plana nabave Doma zdravlja Karlovac za 2021. godinu
5. Donošenje Programa rada i razvoja Doma zdravlja Karlovac za 2021. godinu
6. Usvajanje Plana i programa provedbe unutarnjeg nadzora u Domu zdravlja Karlovac u 2021. godini
7. Donošenje Plana i programa mjera zaštite na radu, zaštite od požara, zaštite od ionizirajućeg zračenja i zaštite okoliša Doma zdravlja Karlovac za 2021. godinu
8. Utvrđivanje potrebe zapošljavanja
9. Donošenje Odluke o osnivanju i imenovanju Povjerenstva za izbor specijalizanta

Predloženi Dnevni red je jednoglasno s pet glasova ZA usvojen.

**Točka 1.**

Zapisnik sa 34. sjednice Upravnog vijeća Doma zdravlja Karlovac dostavljen je članovima Upravnog vijeća u privitku Poziva za 35. sjednicu, te je Upravno vijeće bez primjedbi, temeljem članka 22. Poslovnika o radu jednoglasno s pet glasova ZA donijelo slijedeću

O D L U K U

Članak 1.

Usvaja se Zapisnik sa 34. sjednice Upravnog vijeća Doma zdravlja Karlovac održane dana 30. studenog 2020. godine.

Članak 2.

Ova Odluka stupa na snagu danom donošenja.

**Točka 2.**

Na temelju pisanih materijala dostavljenih u prilogu Poziva za 35. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec studeni 2020. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja

**Točka 3.**

Na temelju dostavljenog prijedloga IV. Izmjena i dopuna Financijskog plana za 2020. godinu, usvojenih na 28. sjednici Županijske skupštine Karlovačke županije održanoj 18. prosinca 2020. godine u okviru Izmjena i dopuna Proračuna Karlovačke županije, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Donose se IV. Izmjene i dopune Financijskog plana Doma zdravlja Karlovac za 2020. godinu, koje se nalaze u privitku ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Uz Poziv za 35. sjednicu Upravnog vijeća, dostavljen je prijedlog Plana nabave Doma zdravlja Karlovac za 2021. godinu.

Slijedom navedenog, Upravno vijeće je temeljem čl. 19. Statuta, jednoglasno s pet glasova ZA donijelo sljedeću

O D L U K U

Članak 1.

Usvaja se Plan nabave Doma zdravlja Karlovac za 2021. godinu koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

U prilogu Poziva za 35. sjednicu Upravnog vijeća dostavljen je prijedlog Programa rada i razvoja Doma zdravlja Karlovac za 2021. godinu.

Slijedom navedenog, Upravno vijeće je temeljem članka 84. Zakona o zdravstvenoj zaštiti (Narodne novine, broj 100/18 i 125/19) i članka 19. Statuta Doma zdravlja Karlovac, a sukladno članku 25. Statuta Doma zdravlja Karlovac, na prijedlog ravnateljice Doma zdravlja Karlovac, jednoglasno s pet glasova ZA donijelo sljedeću

O D L U K U

Članak 1.

Donosi se Program rada i razvoja Doma zdravlja Karlovac za 2021. godinu koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 6.**

U prilogu Poziva članovima Upravnog vijeća je dostavljen prijedlog Plana i programa provedbe unutarnjeg nadzora u Domu zdravlja Karlovac u 2021. godini.

Slijedom navedenog, Upravno vijeće je temeljem čl. 19. Statuta, jednoglasno s pet glasova ZA donijelo sljedeću

O D L U K U

Članak 1.

Usvaja se Plan i program provedbe unutarnjeg nadzora u Domu zdravlja Karlovac u 2021. godini koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 7.**

U prilogu Poziva za 35. sjednicu članovima Upravnog vijeća je dostavljen prijedlog Plana i program mjera zaštite na radu, zaštite od požara, zaštite od ionizirajućeg zračenja i zaštite okoliša Doma zdravlja Karlovac za 2021. godinu.

Slijedom navedenog Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Donosi se Plan i program mjera zaštite na radu, zaštite od požara, zaštite od ionizirajućeg zračenja i zaštite okoliša Doma zdravlja Karlovac za 2021. godinu, koji se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 8.**

U prilogu Poziva za 35. sjednicu Upravnog vijeća dostavljeni su prijedlozi odluka o utvrđivanju potreba zapošljavanja s obrazloženjima istih. Člankom 49.a st. 1. Zakona o izvršavanju Državnog proračuna Republike Hrvatske za 2020. godinu (NN br. 117/19. 32/20, 42/20, 58/20 i 124/20) propisano je da se proračunskim i izvanproračunskim korisnicima državnog proračuna te javnim ustanovama kojima se sredstva za plaće osiguravaju u državnom proračunu i iz sredstava Hrvatskog zavoda za zdravstveno osiguranje zabranjuje novo zapošljavanje te prijam službenika i namještenika na neodređeno i određeno vrijeme ako im se sredstva za rashode za zaposlene osiguravaju iz općih prihoda i primitaka odnosno iz sredstava HZZO-a. Iznimno od st. 1. navedenog članka novo zapošljavanje i prijam službenika i namještenika dopušteno je ako za to postoji opravdani razlog, a u kojem je slučaju za to potrebno dobiti prethodnu suglasnost nadležnog ministra.

Slijedom navedenog, a zbog osiguravanja dostupnosti i kontinuiteta zdravstvene zaštite u Domu zdravlja, Upravno vijeće je temeljem čl. 19. Statuta, jednoglasno s pet glasova ZA donijelo sljedeće odluke:

O D L U K A

Članak 1.

Utvrđuje se potreba zapošljavanja:

1. Prvostupnika medicinske radiologije u djelatnosti specijalističko konzilijarne zdravstvene zaštite - radiologija - snimanje zubi, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

Dom zdravlja Karlovac zapošljava jednog prvostupnika medicinske radiologije u djelatnosti specijalističko konzilijarne zdravstvene zaštite – radiologija – snimanje zubi. Radi znatnog povećanja potreba pacijenata za zdravstvenim uslugama RTG – snimanje zubi odnosno uslugama snimanja zubi zubarskim RTG aparatom – ORTOPANOM koji je Dom zdravlja nabavio u ožujku 2020. godine, a koji je u funkciji od kolovoza 2020. godine, potrebno je zapošljavanje još jednog prvostupnika/prvostupnice medicinske radiologije, jer će se radom u dvije smjene poboljšati dostupnost i kvaliteta navedene zdravstvene usluge.

Slijedom navedenog, donosi se Odluka kao u dispozitivu.

O D L U K A

Članak 1.

Utvrđuje se potreba zapošljavanja:

- Medicinske sestre/tehničara ili dentalnog asistenta/asistentice, za rad u ordinaciji dentalne medicine, jednog izvršitelja/ice na određeno vrijeme do povratka privremeno odsutne radnice.

Članak 2.

Ova Odluka stupa na snagu danom donošenja.

Obrazloženje

Ena Deanović, medicinska sestra, OIB 55368560605, zaposlena je u Domu zdravlja Karlovac na neodređeno vrijeme u ordinaciji dentalne medicine. Zbog komplikacija u trudnoći dugotrajno je odsutna s rada. Stoga je potrebno zaposliti medicinsku sestru/tehničara, jednog izvršitelja na određeno vrijeme do povratka privremeno odsutne radnice.

Slijedom navedenog donosi se Odluka kao u dispozitivu.

**Točka 9.**

U prilogu Poziva za 35. sjecnicu Upravnog vijeća Dom zdravlja Karlovac izvijestio je Upravno vijeće o raspisanom Natječaju za upućivanje doktora medicine na specijalističko usavršavanje iz obiteljske medicine – 1 izvršitelj/izvršiteljica sukladno odredbama Pravilnika o specijalističkom usavršavanju doktora medicine iz obiteljske medicine, (Narodne novine broj 129/11, 129/12, 120/13 i 31/17), odredbama Pravilnika o mjerilima za prijam specijalizanata (Narodne novine broj 83/15) te Planu specijalizacija Doma zdravlja Karlovac za 2020. godinu odobrenom od Ministarstva zdravstva 7. listopada 2020. godine, Klasa: 131-01/20-01/190, Urbroj: 534-03-1-1/7-20-2. Natječaj je objavljen 13. prosinca 2020. na mrežnoj stranici Doma zdravlja Karlovac, mrežnoj stranici Ministarstva zdravstva Republike Hrvatske i izdanju „Večernjeg lista“. Sukladno čl. 4. Pravilnika o mjerilima za prijam specijalizanata (NN br. 83/15) prijedlog za izbor specijalizanata utvrđuje Povjerenstvo koje ima pet članova (u daljnjem tekstu: Povjerenstvo), a čine ga:

1.) predstojnik klinike ili kliničkog zavoda ili pročelnik zavoda ili voditelj odjela za koji je odobrena specijalizacija,

2.) tri člana šireg stručnog kolegija klinike ili kliničkog zavoda ili zavoda ili odjela za koji je odobrena specijalizacija,

3.) ravnatelj zdravstvene ustanove ili član ovlašten od ravnatelja.

Povjerenstvo imenuje Upravno vijeće zdravstvene ustanove.

Slijedom navedenog, Upravno vijeće je na temelju članka 4. stavka 2. Pravilnika o mjerilima za prijam specijalizanta (Narodne novine broj 83/15) i članka 19. Statuta Doma zdravlja Karlovac, jednoglasno s pet glasova ZA donijelo sljedeću

O D L U K U

o osnivanju i imenovanju Povjerenstva za izbor specijalizanta

iz obiteljske medicine

Članak 1.

Ovom Odlukom osniva se i imenuje Povjerenstvo za izbor specijalizanta iz obiteljske medicine.

Članak 2.

Povjerenstvo je savjetodavno tijelo Doma Zdravlja Karlovac, a koje predlaže kandidata za specijalizaciju iz obiteljske medicine.

Članak 3.

U Povjerenstvo za izbor specijalizanta iz obiteljske medicine imenuju se:

1. Snježana Šlat, dr. med. spec. obiteljske med., predsjednica

2. Sanja Brleković, dr. med. spec. obiteljske med., članica

3. Jasna Pletikosa, dr. med. spec. hitne med., članica

4 . Nevenka Božić Mrđenović, dr. med. spec. pedijatrije, članica

5. Andreja Jurković, dipl. iur., članica.

Članak 4.

Zadaća Povjerenstva iz čl. 3. ove Odluke proizlazi iz Pravilnika o mjerilima za prijam specijalizanata (Narodne novine broj 83/15), a povodom raspisanog natječaja Doma zdravlja Karlovac za upućivanje doktora medicine na specijalističko usavršavanje iz obiteljske medicine – 1 izvršitelj/izvršiteljica.

Povjerenstvo dostavlja ravnateljici prijedlog kandidata za prijam na specijalizaciju na temelju provedenog bodovanja i razgovora pristupnika s Povjerenstvom sukladno članku 6. stavku 3. Pravilnika o mjerilima za prijam specijalizanata u roku od 15 dana od obavljenih razgovora s pristupnicima.

Članak 5.

Ova Odluka stupa na snagu danom donošenja.

**Točka 10.**

Pod točkom 10. Različito nije bilo rasprave.

Po iscrpljenom dnevnom redu, rad sjednice završio je 30.12.2020. g. u 14.41 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte